राहुल गांधी के राष्ट्रीय अध्यक्ष बनने के बाद यह पहला ऐसा मौका होता है जब राहुल गांधी इलाहाबाद आते, लेकिन आखिरी समय में अब जब मतदान की तिथि नजदीक आ रही है, राहुल गांधी का कार्यक्रम रद्द कर दिया गया है। माना यह जा रहा है कि मौजूदा बदले समीकरणों ने राहुल गांधी को यहां ना आने पर मजबूर कर दिया है । दरअसल ब्राह्मण वोट बैंक के सहारे कांग्रेस फूलपुर लोकसभा में लौटना चाह रही थी लेकिन मुस्लिम व बैकवर्ड वोटों पर जिस तरह से दूसरे दलों ने समीकरण तय किया है उससे कांग्रेस की हालत पतली नजर आ रही है । यह तो जगजाहिर है कि राहुल गांधी में भीड़ बटोरने की क्षमता है और इसका नमूना हमेशा दिखता भी है, लेकिन भीड़ को एकाएक वोट में बदल पाना राहुल गांधी के लिए मुश्किल होगा ।